open-index/open-wikipedia-markdown huggingface dataset:
Sutongbroen

**Sutongbroen** (forenklet kinesisk: 苏通大桥, pinyin: *Sudong Daqiao*) er en  skråkabelbro som med sitt &nbsp;meters hovedspenn er (2018) verdens nest lengste etter Russkijbroen i Russland. Broens samlede lengde er på &nbsp;m; den har seks kjørebaner, og krysser elven Yangtze ved byen Nantong i nord og Changshu (ved Suzhou) i sør. Byggingen tok fem år, og broen ble åpnet 30. juni 2008.

## Galleri

On the Sutong Bridge 1.jpg|Over Sutongbroen
On the Sutong Bridge 2.jpg|Brotårnene på Sutongbroen
Sutong Bridge under Construction (main structure finished), China.jpg|Brua under bygging i 2007


## Eksterne lenker
* Beskrivelse på Brückenweb
* Stefan Heer, Andreas Peter:''Sutong Brücke – die weltgrößte Schrägseilbrücke (PDF; 7,45 MB)
Jintangbroen

**Jintangbroen** (kinesisk: 金塘大桥, pinyin: *Jīntáng dàqiáo*) er en motorveibro med en skråkabeldel i provinsen Zhejiang i Folkerepublikken Kina. Den ligger i øygruppen Zhoushan. Den er med sine i alt 26.540 meter (mellom Jintangøya og bydistriktet Zhenhai i Ningbo) den tredje lengste (2010) i Kina. Broen ble ferdig i 2009. 

## Eksterne lenker
* Main Navigable Passage Pier of Cross-Sea Bridge Completed 
* Zhoushan Cross-sea Bridge Took Shape
Slovakia under Sommer-OL 1996

**Slovakia under Sommer-OL 1996**. Syttien sportsutøvere, femtiåtte menn og tretten kvinner fra Slovakia deltok i fjorten sporter under Sommer-OL 1996 i Atlanta. Det var første gangen som Slovakia deltok i et sommer-OL. De kom på 43.-plass med en gull-, en sølv- og en bronsemedalje.

## Medaljer

## Medaljevinnerne
29er (sykkel)

**29er** (leses *tjuenier*) er en form for terrengsykkel med hjul av størrelse 29 tommer. Standard hjulstørrelse for terrengsykler er 26 tommer. Fordelen med 29er-hjul er at kontaktflaten mot underlaget øker og angrepsvinkelen mot hindre minker. Derfor vil det bli enklere å komme seg opp en bratt bakke, og overvinne stor steiner og andre hindringer. En ulempe med slike hjul er økt vekt. Det tar også lengre tid å fullføre en rotasjon. Dette vil igjen føre til en teoretisk tregere akselerasjon enn 26-tommers hjul har.

## Se også
* 27.5 toms terrengsykkel

## Eksterne lenker
* 
* article on bicycle tire and rim sizes from Sheldon Brown's website
* Twenty Nine Inches, A 29er enthusiast site
* 29pollici.com an italian site entirely committed to the 29 inch wheels
* A 29er informational site 
* Geoff Apps' company - Cleland Cycles who made a 29er in 1981
* Cycling News Article comparing 26" and 29" performance
Bjørn Halvor Jensen

**Bjørn Halvor Jensen** (1930–2010) var en norsk organisasjonsmann og politiker.

## Biografi
Han vokste opp på Vormsund i Nes på Romerike. Han flyttet tidlig til Oslo for å ta utdannelse. Han stiftet familie og bosatte seg på Bøler.

Bjørn Halvor Jensen stiftet lokallag for Høyre og Unge Høyre på Bøler i 1961 og 1962. Han var innvalgt i Oslo bystyre fra 1968 til 1983. Han satt senere i Østensjø bydelsutvalg og styret for Høyres bydelsforening.

Jensen var generalsekretær i Norsk Revmatikerforbund og engasjert i nasjonalt og internasjonalt i arbeidet for revmatikere. Han var også styremedlem ved Frambu helsesenter. I 1988 ble han tildelt «Mor og Barn-statuetten» for «sitt arbeid for Frambu og funksjonshemmede generelt».

Jensen ble utnevnt til «Ridder av Don Quijote» for sin innsats for Bøler. Han satt som styreleder for Bøler frivilligsentral og engasjerte seg for byggingen av samfunnshus, svømmehall og nye Bøler kirke.

## Referanser
Devimahatmya

**Devimahatmya** (sanskrit: देवीमाहात्म्यम् devīmāhātmyam) «Hyllest til Gudinnen (Devi)» er en hinduistisk religiøs tekst som skildrer gudinnen Durgas seier over demonen Mahishasura. Durga er en aktiv, stridende gudinne, og en av de mange manifestasjonene av Devi. 

 

Devimahatmya er også kjent under navnene **Durgā Saptashatī** () eller bare **Saptashatī**, **Caṇḍī** () eller **Caṇḍī Pāṭha** ().

Diktet er en del av Markandeya-Purana, og ble skrevet på sanskrit ca år 600. Forfatterskapet tilskrives guruen Markandeya, og teksten er en av Puranaene, de hinduistiske  gude- og heltesagnene. Hele teksten omfatter 700 vers, fordelt på 13 kapitler.

Diktet er den sentrale teksten innen shaktismen, den hinduistiske retningen som vektleggende tilbedelsen av *Shakti* eller *Devi*, den store Modergudinnen.

Devimahatmya blir av religionshistorikerne vanligvis oppfattet som et forsøk på å forene den vediske mannsdominerte gudeverdenen med en enda eldre, eksisterende modergudinne-kult, som kan ha vært så gammel som 9&nbsp;000 f.Kr. I dette forsøket på å fremstille guds vesen som et feminint aspekt, har Devimahatmya blitt utformet som en syntese av en rekke eldre myter, av både arisk og ikke-arisk opprinnelse.

Et av flere elementer i teksten er skildringen av hvordan Gudinnen overvinner demoner som truer verdensordenen. Dette kan for det første sees i lys av hinduismens klassiske tema: konflikten mellom det rette, *[[dharma]],* og det urette, *adharma*, det gode mot det onde. Dernest er det også med på å understreke at Gudinnens makt er stor nok til å hjelpe menneskene, og at hun derfor er verdt å tilbe.

## På norsk
Et lite utdrag er oversatt og publisert på norsk i *[[Bhagavadgita og andre hinduistiske skrifter]]* i serien Verdens Hellige Skrifter; nr 3. Bokklubben, 2001.

## Referanser
Var (gudinne)

**Var** (Norrønt *Vǫr*, muligens i betydningen «den varsomme») er en gudinne som er knyttet til visdom, så vis at ingen kan skjule en hemmelighet for henne. Til tross for denne egenskapen er hun en mindre betydningsfull gudinne i den norrøne mytologien, attestert kun i *[[Den yngre Edda]]*, skrevet på 1200-tallet av Snorre Sturlason, og to ganger i kjenninger i skaldediktningen. Moderne forskere har fremmet teorier om gudinnen. Hun må ikke forveksles med Vår.

## I kildene
I *[[Gylvaginning]]* i *Den yngre Edda* gir Den Høye (Odin) en kort beskrivelse av 16 åsynjer, og han lister Var som tiende: *«Ho er klok og fretten, så det er uråd å løyne noko for henne. Det er ein talemåte at ein blir ”var” det ein blir vis med.»* I *[[Skaldskaparmål]]* i *Den yngre Edda* opptrer hun også på en liste med navnene til 27 åsynjer.

## Betraktninger
Rudolf Simek sier det er usikkert om Var er en gudinne eller ikke slik det fortelles om i *Den yngre Edda* og om den etymologiske forbindelsen som blir oppgitt her, mellom *Vǫr* og *vǫrr*, i betydning «varsom», «forsiktig», er korrekt. I det samme verket skriver Simek at andre gudinner som blant annet Såga, Ilm og Sjavn kan betraktes som vagt definerte figurer som «kan bli sett på som kvinnelige skytsgudinner» som alle er ansvarlige for «særskilte områder i den private sfære, og dog kan de skilles særskilt mellom dem slik at de mange vis er tilsvarende til matroner». Simek merker seg at den siste delen av navnet på en valkyrje Geiravar (*Geiravǫr*) kan være identisk med navnet til gudinnen Var (*Vǫr*). Geiravar som navn kan da bety «spydgudinne». Det kan også være kun en hyppig benyttet endelse i kvinnelige personnavn.

Andy Orchard kommenterer at «Snorres etymologiske tolkning er knapt inngående, og kan innebære at ikke hadde mer materiale» og avslutter med å slå fast at referanser til Var er ellers sjeldne.

## Referanser


## Litteratur
* *Edda (Den eldre Edda og Den yngre Edda)* i Ivar Mortensson-Egnunds oversettelse, Det Norske Samlaget 2002. ISBN 82-521-5961-3
* Orchard, Andy (1997): *Dictionary of Norse Myth and Legend*. Cassell. ISBN 0 304 34520 2
* Simek, Rudolf (overs. av Angela Hall, 2007): *Dictionary of Northern Mythology*. Boydell & Brewer. ISBN 0-85991-513-1
Bro (datanettverk)

Innenfor kommunikasjonsteknologi er en **bro** en enhet som forbinder to nettverkssegmenter. Formelt fungerer en bro i henhold til IEEE 802.1D-standarden og opererer på lag 2 (linklaget) i OSI-modellen. En bro er mer avansert enn en hub, da den ikke ukritisk kringkaster innkommende signaler, men videresender datapakker basert på MAC-adressen. En svitsj er en bro med mer enn to porter.
Plastposen

***Plastposen*** er en norsk komedie fra  regissert av Hans Otto Nicolayssen. Hovedrollen spilles av Jon Skolmen. Filmen ble relansert på DVD i 2006 som en del av serien *[[Norske klassikere (film)|Norske filmklassikere]]*.

## Handling
Filmen er en typisk forviklingskomedie. Reinert går ut en morgen for å kaste søppelposen sin. Samtidig ranes en bank i nabolaget. Plastposen kommer i veien for både ranerne og politimannen som jager dem, og skaper dermed en hel del forviklinger og misforståelser.

## Roller
* Jon Skolmen – Reinert
* Sverre Anker Ousdal – Henrik, bankraner
* Hilde Grythe – Eva
* Ingar Helge Gimle – Osvald
* Elsa Lystad – Kioskdame
* Reidar Sørensen – Bankraner
* Per Schaaning – Bankraner
* Anne Marie Ottersen – Resepsjonsbetjent
* Klaus Hagerup – Foreleser
* Ola B. Johannessen – Overlege
* Marie Louise Tank – Sykepleier
* Ragnhild Nygaard – Sykepleier
* Beate Eriksen – Sykepleier
* Marianne Ustvedt – Sykepleier
* Bernhard Ramstad – Politiinspektør
* Per Christian Ellefsen – Ekspeditør
* Björn Granath – Svensk seiler
* Knut Einar Kopperud – Forundret politimann 

## Eksterne lenker
*
Lahmu

**Lahmu** var en beskyttelsesgud i Mesopotamia. Han og hans søster Lahamu var de første gudene som oppstod fra Apsu og Tiamat. 

Lahmu og Lahamu ble foreldre til Anshar og Kishar, som alle de andre gudene stammer fra. Lahmu og Lahamu nevnes aldri hver for seg.

## Eksterne lenker
*
Lahamu

**Lahamu** er i Mesopotamisk mytologi en gudinne, som sammen med broren Lahmu var de første gudene som oppstod fra Apsu og Tiamat.

De ble foreldre til Anshar og Kishar, som alle de andre gudene stammer fra. Lahamu fremstilles noen ganger som en slange.
Mirabai

**Mirabai**  (मीराबाई) (ca 1498- ca 1547) var en hinduistisk sanger og poet av høy kaste fra Rajasthan, omtalt som «dikterhelgen». Navnet kan også skrives **Meera**, **Mira** eller **Meera Bai**.

Hennes diktning har særlig betydning for bhaktitilbedelsen av Krishna, innenfor dn hinduistiske vaishnavismetradisjonen.  Om lag 1200-1300 bønneformede sanger (bhajan) skal angivelig være skrevet av henne.

Det man vet om hennes liv er delvis hentet fra hennes egne sanger, og delvis legender som fortelles av hennes etterfølgere, og alt kan ikke regnes som autentisk. Blant annet er det ikke sannsynlig å koble henne med den samtidige sangeren Tansen, mens forbindelsen med Ravidas, en av forfatterne av Adi Granth, virker troverdig.

Ti av hennes dikt er oversatt og publisert på norsk i antologien *[[Bhagavadgita og andre hinduistiske skrifter]]*, 2001.
## Referanser
Kunståret 1413

**Kunståret 1413** er en oversikt over hendelser, fødte og avdøde kunstnerpersonligheter i 1413.

## Hendelser
* ca. 1410-1420 - Andrej Rubljov maler ikonmaleriet Treenighet (Andrej Rubljov). Oppbevares nå i Tretjakovgalleriet, Moskva.

## Malerier

* I Firenze (Italia), maler Lorenzo sitt mesterverk: den store kroningen (i Uffizi) for høyalteret i hans egen kirke i klosteret i Santa Maria degli Angeli, i Firenze.
* Lorenzo Monaco maler *Maria med barnet*
* Taddeo di Bartolo maler vestibylen til kapellet i Siena (Italia).

## Skulpturer
* 1411-1413: Donatello: *Evangelisten Markus*, Or San Michele, Firenze.
* ca. 1410-1414: Nanni di Banco, *Fire helgener (Quattro Coronati)*, i Or San Michele, Firenze.

## Fødsler
* 1413/1414: Pietro Vannini - italiensk kunstner og sølvsmed (død 1495/1496)
* 1410/1415: Albert van Ouwater - tidlig nederlandsk maler som arbeidet i de nordlige Nederlandene (død 1475)
* 1410/1420: Dieric Bouts - tidlig nederlandsk maler (død 1475)
* 1410/1420: Petrus Christus - nederlandsk maler som arbeidet i Brugge (død 1475/1476)

## Dødsfall
Surdas

**Surdas**  (मीराबाई) (født 1479 i Gram Sihi i Faridabad, død 1581 i Braj) var en hinduistisk sanger og poet fra Uttar Pradesh i Nord-India, omtalt som «dikterhelgen». 

Det man vet om hans liv er hentet fra *Ain-i-Akbari* og * Munshiat-e-Abul-Fazl*, krøniker fra Akbars regjeringstid. I hinduistisk tradisjon tilskrives han opphavet til en samling dikt om Krishna kalt *Sur-sagar*, som utgjør over 5&nbsp;000 dikt. 

Enkelte av hans tekster inngår i sikhismens hellige bok *[[Adi Granth]]*.

Tolv av hans dikt er oversatt og publisert på norsk i *[[Bhagavadgita og andre hinduistiske skrifter]]* i serien Verdens Hellige Skrifter; nr 3. Bokklubben, 2001.

## Eksterne lenker
*
Tulsidas

**Tulsidas**  (तुलसीदास) (1532–1623) var en hinduistisk filosof og poet fra Uttar Pradesh i Nord-India, omtalt som «dikterhelgen». 

Han er forfatteren av *[[Ramcaritmanas]]*, en gjendiktning av Ramayana til språket avadhi, en forløper til moderne hindi. Han skal ha spilt en sentral rolle i utbredelsen av Rama-tilbedelsen, og for å dempe innflytelsen av Krishna-tilbedelsen i Nord-India. Hans diktning omfatter også skildringer av Rama som barn, tilsvarende skildringene av Krishnas barndom i andre tekster.

Tulsidas har også skrevet flere diktsamlinger. I *Kavitavali* forteller han på ny om Ram/Rama, samtidig som han fletter inn en samtidsskildring om et større pestutbrudd i sin hjemby Varanasi rundt 1615.

To av hans dikt er oversatt og publisert på norsk i *[[Bhagavadgita og andre hinduistiske skrifter]]* i serien Verdens Hellige Skrifter; nr 3. Bokklubben, 2001.

## Referanser


## Eksterne lenker
*
The Love of God

**«Love of God»**, Hymn # 329, er en amerikansk salme. De to første versene ble skrevet av tyskfødte Frederick Martin Lehman i 1917 i Pasadena, California. Det tredje verset kom fra et jødisk dikt, *Hadranut*, skrevet på arameisk i 1050 av Meir Ben Isaac Nehorai, en kantor i Worms, Tyskland.

Lehman skrev melodien med hjelp av sin datter Claudia Lehman Mays, som også arrangerte den.

Den er oversatt til mer enn 18 språk. Trygve Bjerkrheim oversatte den til norsk som «Guds kjærlighet er langt, langt større» i 1951.

Salmen har tre strofer.

## Publisert
**Sangboken* (1983), strofe én og tre, som nummer 76.

## Innspillinger (i utvalg)
*Arvid Gundersen med piano akk. av Rolf Syversen. Innspilt 25. august 1959. Utgitt på singlen Odeon ND&nbsp;7361.

## Eksterne lenker
*Him Knowledgy Ministry – Revive Us Again
*Guds kjærlighet er langt, langt større (Salmebloggen.no)
Buddhas fortellinger

***Buddhas fortellinger*** er en bok i Bokklubbens serie Verdens Hellige Skrifter, redigert av Torkel Brekke og utgitt i 2001. Boken inneholder religiøse tekster fra buddhismen.

Boken består av utdrag fra en rekke buddhistiske skrifter, disponert i 11 kapitler:
# Buddhas liv og død
# Buddha som misjonær og retoriker
# Buddha som lærer
# Om selvet
# Trening og oppmerksomhet
# Himmel og helvete: hva skjer etter døden?
# Buddhistiske nonner
# Politikk
# Etikk i dagliglivet
# Familieliv
# Kjærlighet og vennskap

Tekstene er fra *[[Dhammapada]], [[Buddhacarita]], [[Metta sutta]], [[Mangala sutta]], [[Therigatha]],  [[Milindapanha]], [[Dighanikaya]], [[Samyuttanikaya]], [[Majjhimanikaya]], [[Anguttaranikaya]]* og flere andre skrifter.

:*«Ved å organisere boken tematisk har jeg lagt ganske sterke føringer på hva jeg selv mener er viktig ved verdensreligionen som ble grunnlagt av Buddha en gang i det femte århundre f.Kr. Innholdsfortegnelsen er på mange måter en påstand: *Dette er de grunnleggende elementer i buddhismen*. Dette er en risikabel arbeidsmåte, fordi andre forskere ville kanskje vektlegge andre aspekter enn det jeg har gjort. På den annen side tror jeg ikke at man har noe valg når man skal trekke ut noen få hundre sider fra et så uendelig stort materiale*» (Brekke i innledningen)

## Tripitaka – en tekst-kanon
Det første buddhistiske «konsilet» av munker ble angivelig samlet kort tid etter Buddhas død. Her samlet man to grupper med tekster: en om religionen og en med anvisninger for munkenes levesett. To senere konsiler ble samlet ca 300 f.Kr. og 250 f.Kr. Denne fokuseringen på å definere de sentrale delene av den opprinnelige læren kalles *Theravada*, «de eldstes lære».

For Theravadabuddhismens del består den religiøse litteraturen av tre hoveddeler, kjent som Tripitaka, «de tre kurver». 
# Den første delen *[[Vinaya pitaka]]* inneholder leveregler for munker og nonner, og historier om hvordan disse reglene oppstod. 
# Den andre delen *[[Sutta pitaka]]* består av tekster om religionens innhold, dharma, mange av dem angivelig Buddhas egne utsagn. «*Det er i *Sutta pitaka* vi finner de mest interessante historiene om Buddha og hans lære*».
# Den «tredje kurven», *[[Abidhamma pitaka]],* (kan oversettes som «metafysikk»), med et mer teoretisk, systematisk preg.

## Referanser


## Bibliografi
* *Buddhas fortellinger*. Utvalg og innledning ved Torkel Brekke; oversatt av Kåre A. Lie mfl. Serien Verdens Hellige Skrifter; nr 4. Bokklubben, 2001. 55&nbsp;+&nbsp;451 sider. ISBN 82-525-4103-8.
Kunståret 1414

**Kunståret 1414** er en oversikt over hendelser, fødte og avdøde kunstnerpersonligheter i 1414.

## Hendelser
* ca. 1410-1420 - Andrej Rubljov maler ikonmaleriet Treenighet (Andrej Rubljov). Oppbevares nå i Tretjakovgalleriet, Moskva.

## Malerier

* 1413/1414: Lorenzo Monaco maler *[[Madonnas kroning]]* i klosterkirken ved Santa Maria degli Angeli, i Firenze (Italia).
* 1414 eller 1418: Jan van Eyck maler *Portrett av en maurisk konge eller prins*

## Skulpturer
* ca. 1408-1415: Nanni di Banco, *Fire kronede martyrer (Quattro Santi Coronati)*, i Or San Michele, Firenze.

## Fødsler
* Tenshō Shūbun - japansk maler i Ashikaga- (eller Muromachi)-perioden og Zen buddhistisk munk (død 1463)
* 1413/1414: Pietro Vannini - italiensk kunstner og sølvsmed (død 1495/1496)
* 1410/1415: Albert van Ouwater - tidlig nederlandsk maler som arbeidet i de nordlige Nederlandene (død 1475)
* 1410/1420: Dieric Bouts - tidlig nederlandsk maler (død 1475)
* 1410/1420: Petrus Christus - nederlandsk maler som arbeidet i Brugge (død 1475/1476)

## Dødsfall
*1414/1415: Mester Bertram, tysk gotisk maler (født ca. 1340-1345)
*ca. 1414: Andrea Vanni, italiensk maler (født ca. 1332)
Humanpatogen

**Humanpatogen** er et medisinisk begrep som betegner noe, vanligvis bakterier, virus eller parasitter som lager sykdom hos mennesker. 

## Se også
* Patogen
Skathelle

**Skathelle** er en presisjonsidrett med røtter i Jostedalen i Sogn og Fjordane, der målet er å oppnå poeng og sett ut i fra hvor nære målet man klarer å kaste en steinhelle. 

Skathellemesterskapet holdes årlig i juli ved Dølaheimen i Jostedalen, med 6–10 lag i utslagsturnering. 

## Regler
Skathelle er et lagspill med to lag à tre kastere. Spillet foregår på en 25 meter lang bane med et mål i hver ende. Spillerne kaster flate natursteiner mot målene for å oppnå poeng. Nærmest mål gir 1 poeng, treff gir 2 eller 3 poeng avhengig av rekkefølge. Målet er å nå nøyaktig 5 poeng for å vinne et sett – overskrides det, reduseres poengsummen. Første lag til 5 sett vinner.  

## Vinnere av årlig mesterskap

### Full bane

## Referanser
Gammel Strand metrostasjon

**Gammel Strand** er en metrostasjon på Københavns nye metroprosjekt, Cityringen. Gammel Strand stasjon kommer til å ligge på Gammel Strand, med hovedtrapper ut mot Højbro Plads.

Gammel Strand kommer til å ligge i takstsone 1.

Byggingen forventes å begynne 1. januar 2010 med ledningsarbeid og arkeologiske utgravninger. Selve utgravningen forventes å begynne i begynnelsen av 2013 og stasjonen forventes å stå ferdig ca. 1. januar 2017.

## Referanser
Revmatisk feber

**Revmatisk feber** (også kjent som giktfeber) er en betennelsesreaksjon som følger en infeksjon med Gruppe A-streptokokker. Sykdommen utvikles to til tre uker etter en streptokokk-halsbetennelse og kan slå seg ned på hjertet, ledd, huden, eller hjernen. Den rammer vanligvis barn mellom 5 og 15 år og er en av hovedårsakene for at halsbetennelser med streptokokker skal behandles med penicillin eller andre antibiotika. Omtrent 0,1 – 3 prosent av pasienter med en ubehandlet streptokokk-halsbetennelse blir angrepet, avhengig av halsbetennelsens alvorlighet. 

## Årsak
Antistoffer dannet mot Gruppe A-streptokokkene angriper i noen tilfeller pasentens eget vev. Dette er en hypersensitivitetsreaksjon av type II (antistoffmediert). Det er usikkert hva som avgjører hvilket organ som blir rammet. 

## Sykdommer som følge av revmatiskfeber
* Endokarditt
* Artritt
* Sydenhams chorea
* Erytema marginatum

Glomerulonefritt etter streptokokkinfeksjon har en lignende sykdomsmekanisme, men regnes ikke som en følge av revmatisk feber.
Kort og klassisk

***Kort og klassisk*** er et norsk musikkprogram om klassisk musikk som gikk på NRK Radio fra 2009 til 2011. Programmet gikk aller hverdager og ga lytterne en daglig dose klassisk musikk, ispedd anekdoter, historier og konkurranser. I tillegg hadde det også ukentlige poster som «Ny lyd», hvor det ble presentert samtidsmusikk, og «Plag Plagge» der komponist Wolfgang Plagge svarte på innsendte lytterspørsmål om klassisk musikk. Programmet varte en halv time, og ble sendt ukedager kl. 13.03 med reprise samme kveld kl. 19.03.

*Kort og klassisk* hadde sin siste sending 28. januar 2011.

## Referanser
Guohua Taishan kullkraftverk

**Guohua Taishan kullkraftverk** er et varmekraftverk under bygging i byen Taishan i prefekturet Jiangmen, i deltaet til «Vestelva» Xijiang nær dennes utløp i Tonggubukta og Sørkinahavet, i Guangdong-provinsen helt sør i Kina. Kraftverket vil nytte steinkull og antrasitt fra Sør-Kina.  Kraftverket bygges av Beijing Guohua Group, men eies av Shenhua Group Co Ltd. 

Det er designet for en totalkapasitet på 9&nbsp;000 MW. Med denne størrelsen vil anlegget være nesten dobbelt så kraftig som de nest største kullkraftverkene, også de beliggende i Kina.

Utbyggingen startet i 2003. Taishan-kraftverket har siden 2003 en installert kapasitet på 4&nbsp;000 MW, fordelt på 5 x 600 MW-blokker med standard 600 MW subkritiske turbiner installert i 2006. Disse ble blant annet tegnet av *Northwest Electric Power Design Institute*.

Ytterligere tre slike 600 MW-tuurbiner som skulle leveres siden ble etter hvert erstattet med 1&nbsp;000 MW-enheter i fase 2 av utbyggingen. I september 2008 ble det inngått avtale om leveranse av 2 x 1&nbsp;000 superkritiske turbiner, som kompletteres med en parallell bestilling av to identiske blokker som gjennom fase 2 gir 7&nbsp;000 MW totalt i løpet av et par år. Enhetene tegnes av *Guangdong Electric Power Design Institute*.

## Eksterne lenker
* HollySys pressemelding: «HOLLiAS MACS DCS to be utilized in China Largest 1000MW Ultra-Supercritical Coal-fired Power Generating Units», 29. september 2008, besøkt 16. juni 2010.
* HollySys pressemelding: «Hollysys Automation Technologies Delivers First Ever China-Made DCS for 1GW Ultra-Supercritical Thermal Power Station.», 4. januar 2010, besøkt 16. juni 2010.
* All Chinese Utility Plants – *McIlvaines*.
Amalia

**Amalia** er et kvinnenavn dannet som en latinsk form av gamle gotiske navn som begynte med *Amal-*. Dette navneleddet kan bety «arbeid», «modig, arbeidsom» eller «tilhører Amaliene».

*Amalia* har svensk navnedag 20. april og finsk navnedag 19. mai.

## Utbredelse
*Amalia* er i dag et vanlig kvinnenavn blant annet i Mexico, Argentina og Hellas.

|}

## Kjente personer med navnet
Personene i listen er ordnet kronologisk etter fødselsår.
* Catharina-Amalia av Nederland (f. 2003), nederlandsk prinsesse
* Amália Rodrigues, i Portugal kjent som **Amália**, (1920–1999), portugisisk sanger og skuespiller
* Amalie Skram (1846–1905), norsk forfatterinne
* Amalia av Sverige (1805–1853), svensk prinsesse
* Maria Amalie av Sachsen (1724–1760), dronning av Napoli, Sicilia og Spania
* Anna Amalie av Preussen (1723–1787), tysk prinsesse og komponist
* Charlotte Amalie av Hessen-Kassel (1650–1714), dansk-norsk dronning
* Frederikke Amalie (1649–1704), dansk-norsk prinsesse, hertuginne av Slesvig-Holsten-Gottorp
* Sophie Amalie av Braunschweig-Lüneburg (1628–1685), dansk-norsk dronning

## Navnedag
*Amalia* har navnedag i flere land, oftest 20. april, men har ikke noen norsk navnedag.

## Referanser


## Eksterne lenker
Airspeed AS. 8 Viceroy

**Airspeed AS.8 Viceroy** var  et britisk konkurransefly, en hastighetsversjon av Airspeed AS.6 Envoy bygget hos Airspeed Limited i Portsmouth. Viceroy ble bygget på bestilling av to britiske flyvere, T. Neville Stack og Sidney Lewis Turner for å delta i  konkurransen England-Australia MacRobertson Air Race. Bare et fly ble bygget, registrert som G-ACMU.

## Konstruksjon og utvikling
Viceroy var en modifisert utgave av Airspeed Envoy. Endringen omfattet:

*Undeerstell/landingshjul forsterket for å bære vekten av en ekstra bensintank.
*En ekstra bensintank på 1&nbsp;227&nbsp;liter ble bygget inn i flykroppen.

## Flyet i bruk
Airspeed Viceroy startet løpet fra RAF Mildenhall, England, men etter flere problemer relatert til flyets pålitelighet, deriblant problemet knyttet  bremsene på hovedhjulene ble flyet trukket tilbake fra løpet etter at det var kommet frem til Athen. Flygerne konkluderte med at det vat utrygt å fortsette, og at det var store sjaner for at de ikke kunne fullføre løpet.  De returnerte til Portsmouth, hvor flyet ble lagret frem til juli 1936 da det ble solgt til et fransk selskap, SFTA og fløyet til Frankrike for deretter å bli fløyet videre til Spania hvor det var ment å brukes i den spanske borgerkrigen.

Dokumentasjon vedrørende flyets bruk under borgerkrigen på republikanernes side er mangelfull. Hensikten var å foreta nødvendige forandringer slik at det kunne brukes som bombefly og fotografier viser at det fikk ny merking og ma<lt i spanske farger, men inforformasjon ut over dette har ikke vært tilgjengelig, heller ikke om flyet virkelig ble benyttet som bombefly.

## Litteratur
* *The Illustrated Encyclopedia of Aircraft* (Part Work 1982-1985). Orbis Publishing.
* Jackson, A.J; *British Civil Aircraft since 1919 Volume 1*. London: Putnam, 1974. ISBN 0-370-10006-9.

## Eksterne lenker
* Airspeed AS.8 Viceroy (russisk)
Paul Schaltenbrand

**Paul Hugo Schaltenbrand** (født 1894 i Basel, død 1971) var en sveitsisk-norsk kokk, leder av Norges kokkemesteres landsforening 1955-59 og fra 1965-71, samt lagleder for de norske OL-kokker i 1968.

I yngre år var han kokk i Sveits, Roma, Salzburg og Wien. Til Norge kom han i 1919, etter invitasjon av den sveitsiske kjøkkensjef Edmond Jaquet ved Grand Hotel (Oslo), etter at Schaltenbrand hadde tjenestegjort under den andre verdenskrig og vært kokk i Montreux en tid. I 1927 meldte han overgang til baker og konditor Møllhausen på Karl Johan som planla restaurant. Der forble han ut karrieren.  Han var også norsk delegat til flere verdens kokkekongresser.  SIden 1975 har Norske kokkers landsforening delt ut Paul Schaltenbrands legat.

## Referanser
Neskil bro

**Neskil bro** er en liten bro innerst i Neskilen, og den første broen, som var en-felt, ble bygget i 1922. Ny bro kom i 1967, som er breiere og tar to felt. Denne står fremdeles.

Under broa renner utløpet av Molandsvassdraget, og over broa går fylkesvei 410. Broen knytter nedre del av Eydehavn til Saltrød og videre til Arendal. Før broen var det blant annet en fergekone som sto for ferjetransport over til den nedre delen av Eydehavn. Viktigheten av broen var stor, da både Nitriden og Arendal Smelteverk ble etablert ti år tidligere på Staksnes, og var avhengig av båt for å få fraktet materiell og personell som ikke bodde lokalt til fabrikkene, frem til broen ble bygget. Broen var også et viktig ledd i den nye hovedveien mellom Arendal og Tvedestrand som var under arbeid.

## Se også
*Liste over broer i Norge
*Liste over broer i Norge etter lengde

## Referanser
Energi21

**Energi 21** er den norske nasjonale strategien for forskning, utvikling, demonstrasjon og kommersialisering av energiløsninger etablert i 2008.

## Bakgrunn
Initiativet til Energi21 ble tatt av olje- og energiminister Odd Roger Enoksen vinteren 2007. Formålet var å etablere en bred og samlende FoU-strategi for energisektoren. Verdiskapingspotensial, miljøhensyn, forsyningssikkerhet og effektiv utnyttelse av energiressursene var prioritert i mandatet til strategigruppen. I tillegg skulle den bygge videre på eksisterende kompetanse i forskning og næringsliv.

## Innsatsgrupper
Energi21 har seks innsatsgrupper. Det er bred deltakelse fra industrien, forskningsmiljøer, interesseorganisasjoner og myndigheter. I underkant av 100 representanter fra bransjen er involvert i arbeidet på en aller annen måte. Det er stor aktivitet og høyt engasjement.

Hver innsatsgruppe har eget mandat og egen nettside der alle deltagerne er ført opp:

*Fornybar kraft
*Energisystemer
*Energieffektivisering i industrien
*CO2-håndtering, CCS
*Fornybar termisk energi
*Rammer og samfunnsanalyse

## Eksterne lenker
* Energi 21
Havstad-Kuviga tunnel

**Havstad-Kuviga tunnel** (lokalt navn: **Havstadtunnelen**) er en 435 meter lang tunnel på fylkesvei 410 i Arendal i Agder.

Tunnelen ble bygget for å lede bort trafikken fra den smale veien forbi Fluet mellom Havstad og Kuviga. Tunnelen har to kjørefelt på tilsammen 7,25 meter pluss skuldre. Det er støpt portal i hvert tunnelmunning.

## Se også
*Veitunneler i Norge
*Undersjøiske veitunneler i Norge

## Referanser
André Engh

**André Engh** (født 20. oktober 1891 i Saint-Étienne, død 25. januar 1987) var en norsk mesterkokk født i Frankrike av norske foreldre. Han var kjent som leder for kjøkkenet ved Hotel Continental i Oslo i 58 år, herunder Anden Etage og Theatercafeen.  

## Liv og virke
Familien flyttet tilbake til Norge i 1911 og etter en kort affære ved Oslo Handelsstands Forening, startet Engh ved Hotel Continental i 1912 som soussjef under Caroline Boman Hansen. Han ble året etter dets kjøkkensjef, og er i ettertiden ansett for å være den som introduserte det franske kjøkken i landet, på samme måte som at Gino Valente femti år senere introduserte det italienske kjøkken. I 1920-årene startet han og ledet Gastronomisk Forening som ble til Norsk Kokkeforening, inntil det etter åtte år ble en del av Landsorganisasjonen. Deretter var han i 1934 med på å starte Oslolauget, en forening for hovedstadens mesterkokker; i 1984 feiret han dens 50-årsdag. 

Under den andre verdenskrig og den tyske okkupasjonen av Norge forble han ved hotellet, men under en temporær ledelse innsatt av Nasjonal Samling. Fra 1945 var han også hotellets disponent. Som president i Nordiske Kjøkkensjefers Federation var han i 1950 kritisk til det norske restaurant-kjøkken og ivret for en revitalisering av yrkesutdanningen. 

Etter Engh ga seg som kjøkkensjef i 1963 overtok sveitseren Willy Wyssenbach. I 1969 overtok Mathis Berge arbeidet som hotellsjef, og Engh ga seg til slutt i 1971. På sine eldre dager var Engh mye bosatt i franske Vence og fortsatte sitt virke som matkritiker, der han fremmet synet om at tross mange gode kokker, står den norske næringsmiddelindustri med mye frossenmat i veien for et brukbart norsk kjøkken.
## Utgivelser
*  (E-bok) fra NB
* 

## Utmerkelser
* Kongens fortjenstmedalje i gull 1961.
* Æresmedlem i Paris' kokkelaug, *Fédération Mondiale des Sociétés de Cuisiniers*.
* Æresmedlem i den østerrikske kokkeforening.
* André Enghs gullnål 1966. Dette er Norges kokkemesteres landsforenings høyeste utmerkelse, delt ut nesten årlig siden 1966.

## Referanser
Mark Millar

**Mark Millar** (født 1969) er en skotsk tegneserieforfatter. Hans mest kjente arbeid er *[[The Authority]]*, *[[The Ultimates]]*, *[[Wanted]]*, *[[Marvel Knights Spider-Man]]*, *[[Ultimate Fantastic Four]]*, *[[Civil War]]*, og *[[Kick-Ass]]*. August 2007 vant han Stan Lee-award på Wizardworld i Chicago.

## Referanser


## Eksterne lenker
* 
*
Afghanistan International Bank

**Afghanistan International Bank (AIB)** er en lokal forretningsbank i Afghanistan med hovedsete i Kabul. Banken har syv avdelingskontorer i de største byene i landet. AIB har internasjonale aksjonærer, to afghanske næringsgrupper, en afghansk/amerikansk næringsgruppe og Den asiatiske utviklingsbanken. AIB åpnet i 2004 og er en av de første bankene som har blitt grunnlagt i landet i løpet av de siste 23 årene. Banken opererer fra AIB House, som ligger i Wazir Akbar Khan-distriktet i Kabul by.

AIB driver hovedsakelig grossist- og banktjenester i samarbeid med blant andre multilaterale organisasjoner, FN-enheter, ikke-statlige organisasjoner, ambassader, utenlandske militære styrker, afghanske statlige institusjoner samt utenlandske og innenlandske selskaper for å fungere som deres kunder. Banken har sine avdelinger i Mazar-e Sharif, Herat, Kandahar, Jalalabad og Kabul by.

Afghanistan International Bank ble til å begynne med kapitalisert til en verdi på 10 millioner amerikanske dollar, som nå har økt til 80 millioner amerikanske dollar. Banken forsøker å bli en modellbank i Afghanistan, og ble grunnlagt og drives i samsvar med beste internasjonale praksis. AIB utviklet seg raskt til en fullt operativ forretningsbank og tilbyr i dag et bredt spekter av produkter og tjenester, inkludert tilgang til minibanker og nettbank for lokale og utenlandske kunder. Banken tilbyr finans- og handelstjenester, betalingstransaksjoner samt å ta innskudd fra små og mellomstore bedrifter. AIB tilbyr også låneprodukter for både utenlandske selskaper og lokale små og mellomstore bedrifter.

## Eksterne lenker
*  AIBs offisielle hjemmeside
Send bud på ham

**«Send bud på ham»** er en kristen norsk sang med melodi av Artur Skrede og tekst av Konrad Odinsen (1895 - 1961).

Teksten er skrevet rundt 1920. Forfatteren var på den tiden offiser i Frelsesarmeen.

I den opprinnelige teksten er det ingen referanser til hvem man skal sende bud på i de ulike situasjonene, så frelsesoffiseren Olav Jakobsen skrev i 1924 det som nå er sangens første vers, og som begynner slik: *Send bud på ham hvis navn er Jesus Krist*.

Sigfrid Wikfeldt har oversatt den til svensk som «Sänd honom bud, vars namn är Jesus Krist».

## Innspillinger (i utvalg)
*Olav Werner med Rolf Holger, orgel. Arr.: Rolf Holger. Innspilt i Petrus kirke, Oslo, 19. mai 1960. Utgitt på singlen Odeon ND&nbsp;7379 og på EP-platen Odeon GEON&nbsp;49.
*Egil Syvertsen, sang med klaver og gitarer. Innspilt 23. mai 1963. Utgitt på singlen Harmoni HS&nbsp;188.

## Eksterne lenker
* https://lesersanger.blogspot.com/2025/07/send-bud-pa-ham-og-om-han-som-ga-oss-den.html
Strekning A (Frankfurts undergrunnsbane)

**Strekning A** er den eldste og lengste strekningen i Frankfurts undergrunnsbanes linjenett. 

Den består av en fellesstrekning mellom Heddernheim og Südbahnhof, og tre grenstrekninger mellom Heddernheim og henoldsvis Ginnheim, Oberursel og Bad Homburg. Den første delstrekningen, mellom Nordwestzentrum og Hauptwache ble åpnet 4. oktober 1968.

## Historie
 
12. mai 1888 ble det åpnet en 5 km lang trikkelinje mellom Eschenheimer Tor og Eschenheim, denne ble opprinnelig drevet med hester, men allerede samme høst ble de erstattet av damptrikker. Dagens strekning følger i det vesentlige samme trasé. I juli 1899 ble *Gebirgsban*en (*fjellbanen*) i Oberursel satt i drift, dette var også en damptrikk som gikk mellom Oberursel stasjon og Hohemark. Denne strekningen ble senere utbygd og er den samme som bybanen bruker i dag. Strekningen hadde forbindelse med jernbanenettet, godstrafikken på strekningen ble nedlagt for bare få år siden. 1. oktober 1909 ble trikken til Eschersheim forlenget til Heddernheim, hvor det ble bygget et trikkedepot som også i dag er i bruk. 4. mai 1910 åpnet forbindelseslinjen mellom Heddernheim og trikkenettet i Bad Homburg, og 31. mai samme år mellom Heddernheim og Oberursel, slik at Gebirgsbahn ble forbundet med trikken i Frankfurt. De to nye linjene ble drevet elektrisk og hadde utgangspunkt ved Schauspielhaus i Frankfurt, i dag Willy-Brandt-Platz.

Da strekning A ble bygget ble disse strekningene i stor grad benyttet. Tunnelstrekningen ble nyanlagt, men også denne følger den gamle dampbanetraséen.

12. desember 2010 ble strekningen mellom Niederursel og Kalbach åpnet, sammen med to nye linjer – U8 mellom Südbahnhof og Riedberg, og U9 mellom Ginnheim og Nieder-Eschbach.

## Linjekart
Strekningen Ginnheim &ndash; Zeilweg er egentlig del av strekning D, ved åpningen av banen ble den imidlertid sett som arm av strekning A, da de andre strekningene kun eksisterte på papiret.

|+**Strekning A**

 

|}

## Eksterne lenker
* RMV Schnellbahnplan (linjekart)
Reg Empey

**Reginald Norman Morgan «Reg» Empey** (født 26. oktober 1947 i Belfast, Nord-Irland) er en nordirsk politiker. 

Siden 25. juni 1998 har han vært representant i Den nordirske forsamling fra en valgkrets i Belfast, og har i to perioder vært byens ordfører. I 1999 ble han slått til Knight Bachelor av dronningen.

Han har siden 24. juni 2005 vært leder av Ulster Unionist Party, et verv han overtok etter landets tidligere førsteminister David Trimble.

Siden 8. mai 2007 har han vært arbeidsminister for Nord-Irland, og var tidligere, i perioden 29. november 1999 til 14. oktober 2002 næringsminister.

## Referanser
Sør-Koreas motorvei 12

**Sør-Koreas motorvei 12** (kalles også **Olympiske Motorvei 88**) (koreansk: 88 올림픽 고속 도로) er en motorvei i Sør-Korea som knytter sammen de to sørkoreanske storbyene Gwangju og Daegu. Veien er 183 km lang.

## Eksterne lenker
* Ministry of Construction and Transportation
Jeg er i Herrens hender

**«Jeg er i Herrens hender»** er en norsk salme, skrevet av presten Erling Tobiassen i 1932. Melodien ble skrevet av Sigurd Lunde i 1947.

Salmen er oversatt til svensk som «Jag är i Herrens händer» og dansk som «Jeg er i Herrens hænder».

Den har fire strofer.

## Publisert
**Sangboken* (1962)
**Sangboken *(1983)
**Norsk Salmebok* som nummer 497.
**Norsk Salmebok* 2013 som nummer 494.

## Innspillinger (i utvalg)
*Ragnar Hallaråker, sang, Øivind Tønnesen, akk. Innspilt 6. desember 1955. Utgitt på 78-platen Harmoni 277.
*Olav Werner med Rolf Holger, orgel. Innspilt i Petrus kirke, Oslo 19. mai 1960. Utgitt på singlen Odeon ND&nbsp;7381 og på EP-platen Odeon GEON&nbsp;50.

## Kilder
*(Salmebloggen.no)
**Salmer til alle tider*, NRK
Idrettslaget Korlevoll-Odda

**Idrettslaget Korlevoll-Odda** (stiftet 1. mai 1959) er et norsk fleridrettslag fra Odda i Ullensvang, som driver med friidrett og langrenn.

## Idretter
### Friidrett

Friidrettsgruppa disponerer en løpegang i Oddahallen og har eget utendørs stadion.

Klubben står bak *Oddasprinten*, *Hovdenkarusellen* og *Oddamila* i tillegg til mindre arrangement.

### Langrenn
Langrennsgruppa arrangerer blant annet *Dyrskarrennet*, og har tilgang på egen lysløype ved Korlevoll Skistadion.

## Etymologi
Korlevoll kommer av området Korlebu, og at det tidligere var en plass for orrfuglspill med kutling, eller korling.

## Kjente utøvere
* Ingvill Måkestad Bovim, friidrett
* Chris Jespersen, langrenn
* Torgeir Skare Thygesen, langrenn
* Ingvild Skare Thygesen, langrenn
* Nils Magnus Bøen Grave, langrenn
* Tina Bay, langrenn

## Eksterne lenker
*
Gaya-san nasjonalpark

**Gaya-san nasjonalpark** (hangul: 가야산국립공원) er en nasjonalpark i Sør-Korea, som ligger rundt fjellet Gaya-san i fjellkjeden Sobaekfjellene på grensa mellom de to provinsene Nord-Gyeongsang og Sør-Gyeongsang. Den ble opprettet 13. oktober 1972.

Arealet på parken utgjør 167&nbsp;km². I parken ligger Haeinsatempelet (해인사, 海印謝).

## Galleri

Kayasan02.JPG|Gayafjellet fra sørøst
Kayasan03.JPG|Ruinene til Baekumamtempelet
Kayasan04.JPG|Gayasanslottet i Gayafjellet 
Kayasan05.JPG|Steinmur ved Chilbulbongtoppen (1)
Kayasan06.JPG|Steinmur ved Chilbulbongtoppen (2)
Kayasan07.JPG|Sangwangbongtoppen
Kayasan08.JPG|Buddhistritualer
Kayasan09.JPG|Haeinsatempelet
GayaSanghwangbong.jpg|Sanghwangtoppen i 2004, 1430 moh


## Referanser


## Eksterne lenker
* 
*  Korea National Park Service: Gayafjellet nasjonalpark
Strekning B (Frankfurts undergrunnsbane)

**Strekning B** er en strekning på Frankfurts bybanes linjenett. Den består av en fellesstrekning mellom Frankfurt Hauptbahnhof og Konstablerwache, og to grenstrekninger mellom Konstablerwache og henoldsvis Preungesheim og Seckbacher Landstraße. Strekningen mellom Preungesheim og Konstablerwache er bygd delvis som bybane, og delvis som trikk, de andre strekningene som metro.

Strekningen mellom Hauptbahnhof og Bockenheimer Warte betraktes også som del av strekning B, men er planlagt som del av en fremtidig strekning D. Den første delstrekningen, mellom Gießener Straße og Theaterplatz ble åpnet i 1974.

Delstrekningen mellom Frankfurt Hauptbahnhof og Wohnpark er under anlegg, det er planlagt å ta den i bruk desember 2019.

## Linjekart

|+**Strekning B**

|}

## Referanser
Tack, min Gud, för vad som varit

**«Tack, min Gud, för vad som varit»** er en svensk salme med melodi av Johannes Alfred Hultman og tekst av August Ludvig Storm. Sangen, som første gang ble publisert i *[[Krigsropet|Stridsropet]]* 5. desember 1891, har også blitt fremført til melodiene «Fjäril vingad syns på Haga» og «Här är gudagott att vara».

## Publisert
**Stridsropet* 5. desember 1891
**Svenska Missionsförbundets spångbok 1920* som nummer 421 med tittelen «Tack, o Gud, för vad som varit» under rubrikken «Lovsånger»
**Fridstoner 1922* som nummer 39 med tittelen «Tack, o Gud, för vad som varit» under rubrikken «Böne- och lovsånger»
**Frälsningsarméns sångbok 1929* som nummer 354 med tittelen «Tack, min Gud, för vad som varit» under rubrikken «Jubel, erfarenhet och vittnesbörd»
**Sägertoner 1930* som nummer 385 med tittelen «Tack, o Gud, för vad som varit» 
**Sions toner 1935* som nummer 78 med tittelen «Tack, o gud, för vad som varit» under rubrikken «Guds lov»
**Guds lov 1935* som nummer 563 under rubrikken «Avslutningssalmer»
**Silvertoner 1960* som nummer 384 med tittelen «Tack, min Gud, för vad som varit»
**Frälsningarméns sångbok 1968* som nummer 348 under rubrikken «Jubel och tacksägelse»
**1986 års psalmbok* som nummer 261 under rubriken «Glädje – tacksamhet»
**Lova Herren 1988* som nummer 609 under rubrikken «Guds barns tacksägelse och lovsång»
**Sångboken 1998* som nummer 124
**Verbums psalmbokstillägg 2005* som nummer 747 under rubrikken «Morgon»

## Norske innspillinger (i utvalg)
*Olav Werner med Rolf Holger, orgel. Som «Takk min Gud for svundne tider». Innspilt i Petrus kirke, Oslo, 19. mai 1960. Utgitt på singlen Odeon ND&nbsp;7381 og på EP-platen Odeon GEON&nbsp;50.
Strekning C (Frankfurts undergrunnsbane)

**Strekning C** er en strekning på Frankfurts bybanes linjenett. 

Den består av en fellesstrekning mellom Industriehof og Zoo, to grenstrekninger i vest mellom Industriehof og henoldsvis Praunheim og Hausen, og to grenstrekninger i øst mellom Zoo og henholdsvis Ostbahnhof og Enkheim. Den første delstrekningen, mellom Praunheim/Hausen og Zoo ble åpnet 11. oktober 1986.

## Linjekart

|+**Strekning C**

 

|}
Alstom Citadis

**Citadis** er en lavgulvs trikkemodell fra Alstom i La Rochelle i Frankrike og Barcelona i Spania. Totalt er 1140 Citadis-trikker i bruk i alt 28 byer,blant annet ved trikken i Melbourne, Luas bybanen i Dublin og trikken i Paris.

## Citadis versjoner

Citadis finnes i forskjellige versjoner, delvis lavgulv og 100% lavgulv med varierende antall vogner/seksjoner.

## Referanser



## Eksterne lenker
* 
* Alstom Transport
Kabul Bank

**Kabul Bank** er den største forretningsbanken i Afghanistan. Etter å ha åpnet 27. juni 2004 har den private banken blitt markedsleder når det gjelder næringsvirksomhet, antall avdelingskontorer, kundemasse, ansatte etc. Det er den banken som foretrekkes av størsteparten av den afghanske befolkningen. Banken har hovedkontor i Kabul. Bankens styreformann er Sher Khan Farnood. Banken drives av fremstående bankfolk fra Pakistan og India. I likhet med alle andre banker i landet er Kabul Bank under oppsyn av Da Afghanistan Bank, Afghanistans sentralbank.
I løpet av kort tid har Kabul Bank økt antallet avdelingskontorer til 43 i 19 provinser. Banken har 22 filialer i Kabul og 21 filialer i 18 andre provinser. Banken ser etter rask vekst og etterspørsel og vil ganske snart åpne flere filialer og dekke alle provinsene.

Kabul Bank er forbindet med hele verden gjennom SWIFT-nettverket som muliggjør rask pengeoverføring for kundene. Banken har samarbeidsavtaler med syv internasjonale banker i Tyskland, Kina, Iran, Tadsjikistan, Saudi-Arabia og India. Banken fungerer også som den viktigste representanten for Western Union i Afghanistan, og står for 85&nbsp;% av sistnevntes totale migrantoverføringer.

Kabul Bank ble i 2012 rystet av avsløringer om massiv korrupsjon og bedragerier som er blitt beskrevet som en gigantisk ponzi-svindel.

## Referanser


## Eksterne lenker
*  Kabul Banks offisielle hjemmeside
Ellen Ugland

**Ellen Ugland** (født **Ellen Hansen** 19. mai 1953 i Arendal, død 6. desember 2010 på Lysaker) var en norsk milliardær-arving fra Grimstad.

## Bakgrunn
Ellen Hansen var datter av Henry Gottfred Hansen, som drev bilforretning, og hans hustru Edith Kristine. Hun hadde en ni år eldre søster, som var mor til siviløkonomen og forfatteren Ellen Kristin Dahl-Pedersen.

## Ekteskap
Ellen arbeidet som sekretær for Johan Jørgen Ugland fra begynnelsen av 1980-tallet frem til de giftet seg 15. mai 1989 i kapellet på Bygdøy.

## Arv og testamente
Etter ektemannens død i 28. mars 2010 arvet hun 45 % av aksjene i Ugland selskapene, som totalt sett da var verd over tre milliarder. Ugland satt som styremedlem i femten Ugland-selskaper. Hun var en av tre medlemmer i forvaltningsrådet som skal styre hovedaksjonær og hovedarving Knut Nikolai Tønnevolds aksjeposter frem til 2021, når Tønnevold blir 35 år.

Etter sin død ble det kjent at hun testamenterte sine aksjer i Ugland-selskapene til Knut Nikolai Tønnevold, som da ble eier av alle aksjene i selskapet, verdt rundt 3 milliarder kroner. Hun testamenterte også bort verdier for mellom 40 og 70 millioner til niesen Ellen Kristin Dahl-Pedersen.

Ugland ble begravet ved Fjære kirke i Grimstad 17. desember 2010.

## Referanser


## Kilder
* Agderpostens papirutgave 16. juni 2010, side 18-19
* Agderposten – Milliardarving funnet død
* Agderposten – Milliardene blir i familien
* Verdens gang - Startet som sekretær - ble milliardærkone
Azizi Bank

**Azizi Bank** er navnet på en forretningsbank i Afghanistan som har sitt hovedkontor i Kabul. Banken har en rekke filialer i mange av landets provinser. Banken åpnet i juni 2005 og har fått sitt navn etter dens styreformann, Mirwais Azizi. En villa ved siden av presidentpalasset har blitt kjøpt og konvertert til bankfilial for Azizi Bank.

## Eksterne lenker
*  Azizi Banks offisielle hjemmeside
TISIP Fagskole

**TISIP Fagskole** er en fagskole lokalisert i Trondheim, eid av Stiftelsen TISIP. 

Skolen tilbyr privat IT-utdanning hvor undervisningen foregår på campus i Trondheim over 26 uker. Utdanningen er offentlig godkjent av NOKUT og Statens lånekasse for utdanning. 
TISIP har eksistert siden 1985, og har tilbudt høyere utdanning siden 1994. 
## Eksterne lenker
* Tisip
* TISIP Fagskole på Facebook
* TISIP Fagskole på Twitter
Strekning D (Frankfurts undergrunnsbane)

**Strekning D** er en fremtidig strekning på Frankfurts undergrunnsbanes linjenett. Den består av flere delstrekninger som dels eksisterer og dels er planlagt. Den prosjekterte traséen går mellom Frankfurt-Nieder-Eschbach og Frankfurt-Niederrad.

12. desember 2010 ble den fire kilometer lange strekningen mellom Niederursel og Kalbach åpnet, utvidelsen av bybanenettet kostet 71 millioner euro. Del av utvidelsen var også to nye bybanestasjoner – Riedberg og Uni Campus Riedberg. Stasjonene Heddernheimer Landstraße, Wiesenau og Niederursel ble modernisert, og et triangelspor ble bygd på linjenes grenpunkt.

Sammen med den nye strekningen ble også to nye linjer satt i drift – U8 mellom Südbahnhof og Riedberg, og U9 mellom Ginnheim og Nieder-Eschbach. Den nye U9 er den første bybanlinjen i Frankfurt som ikke går gjennom sentrum.

## Linjekart

|+**Strekning D**

 

|}

## Referanser


## Eksterne lenker
* RMV Schnellbahnplan (linjekart)
Pashtany Bank

**Pashtany Bank** er en afghansk bank som er eid av staten. Banken ble grunnlagt i 1954, har sitt hovedkontor i Kabul og er under oppsyn av Da Afghanistan Bank, Afghanistans sentralbank. Den ledes av Abdul Aziz Babakarkhail. Pashtany Bank har over 20 filialer over hele landet, med minst 450 ansatte (per 2008). Banken tjener godt av afghanske tv-kanaler og hadde en omsetning på 130 millioner amerikanske dollar i 2008.

## Eksterne lenker
*  Pashtany Banks offisielle hjemmeside
Brevpresse

**Brevpresse** er et lite og tungt objekt som blir plassert på løse papirer eller brev for å hindre dem i å spre seg. I prinsippet kan en enkel stein eller en liten trebit gjøre nytten, men ofte blir mer dekorative gjenstander benyttet. Dette kan for eksempel være miniatyrer av kjente bygninger lagd av stål eller glass. Spesielt brevvekter av glass er samlerobjekter som ofte kan ha en høy prisverdi.